pythainlp/thai-wiki-dataset-v4 huggingface dataset:
สนามบินสระปทุม

สนามบินสระปทุม เป็นสนามบินแห่งแรกของประเทศไทย ก่อตั้งขึ้นเมื่อปี พ.ศ. 2454 บนพื้นที่ของสนามม้าสระปทุมในกรุงเทพมหานคร ประเทศไทย เมื่อวันที่ 8 มีนาคม พ.ศ. 2457 ได้ปิดทำการเนื่องจากสภาพอากาศไม่เอื้ออำนวยและอยู่ใกล้กับกรุงเทพมหานคร
ประวัติสนามบินสระปทุม.
เจ็ดปีหลังจากการประดิษฐ์เครื่องบินของพี่น้องไรต์ ชาวต่างชาติในกรุงเทพฯ ร่วมมือกันนำเครื่องบินมาจัดแสดงสาธิตที่ประเทศไทยเป็นครั้งแรก และติดต่อกับนักบินชาวเบลเยียมชื่อชาลส์ ฟัน เดิน บอร์น เพื่อนำเครื่องบินเฮนรี ฟาร์แมนที่ 4 เข้ามา
ในสมัยนั้นพื้นที่ส่วนใหญ่ของกรุงเทพฯ เป็นหนองน้ำ น้ำท่วมถึงได้ง่าย และใช้เป็นพื้นที่นาข้าว โดยบังเอิญ คาร์ล ออฟเฟอร์ ซึ่งเป็นผู้ประสานงานของ Societe d'Aviation Extreme Oriente เป็นสมาชิกของราชกรีฑาสโมสร เขาร้องขอให้ใช้สนามแข่งม้าสำหรับการสาธิต เพราะมีพื้นดินที่แข็งแรงเหมาะแก่การรองรับน้ำหนักเครื่องบิน หลังจากนั้นไม่นาน สโมสรได้สร้างทางเข้าใหม่ 15 แห่งและสะพาน 4 แห่งข้ามคูน้ำโดยรอบ นอกจากนี้ยังมีโรงเก็บเครื่องบินชั่วคราวในสนามกอล์ฟอีกด้วย เมื่อเย็นวันที่ 3 กุมภาพันธ์ พ.ศ. 2454 จอมพล พระเจ้าพี่ยาเธอ พระองค์เจ้าจิรประวัติวรเดช กรมหลวงนครไชยศรีสุรเดช เสนาบดีกระทรวงกลาโหม พร้อมด้วยพระบาทสมเด็จพระมงกุฎเกล้าเจ้าอยู่หัวและพระบรมวงศานุวงศ์ เสด็จฯ ไปทอดพระเนตรการสาธิตที่สนามแข่งม้า ซึ่งกลายเป็นข่าวพาดหัวในหนังสือพิมพ์กรุงเทพไทม์ส
ไม่นานหลังจากนั้น เจ้าหน้าที่ทหารสามนายถูกส่งไปเรียนหลักสูตรการบินในฝรั่งเศส ก่อนจะกลับมาในปี พ.ศ. 2456 พร้อมกับเครื่องบิน Breguet 3 ลำและเครื่องบินปีกชั้นเดียว Nieuport 4 ลำที่รัฐบาลสยามสั่งซื้อ เครื่องบิน Breguet หนึ่งลำได้รับการบริจาคโดยผู้ว่าราชการจังหวัดในประเทศสยาม ทำให้มีทั้งหมด 8 ลำ
ในช่วงปลายปี พ.ศ. 2456 ได้มีการทดสอบการบินครั้งแรก และเจ้าหน้าที่ทั้งสามท่านก็ได้จัดตั้งคณะวิศวกรรมการบินและการฝึกบินของสยามขึ้น ได้สร้างโรงเก็บเครื่องบินชั่วคราวไว้ด้านหลังโรงเรียนนายร้อยตำรวจปทุมวัน กองทัพสยามได้จัดตั้งกองบินทหารบกขึ้น
ปิด.
ในปี พ.ศ. 2457 กระทรวงกลาโหมเห็นว่าสถานที่ดังกล่าวไม่เหมาะสม เนื่องจากสนามบินสระปทุมตั้งอยู่ในพื้นที่เสี่ยงต่อน้ำท่วมเมื่อฝนตกในช่วงมรสุม และยังอยู่ใกล้ใจกลางเมืองกรุงเทพมหานครอีกด้วย เมื่อท่าอากาศยานดอนเมืองสร้างเสร็จ ก็มีการย้ายกองการบินทหารบกไปที่นั่น และสนามม้าสระปทุมที่บริหารงานโดยราชกรีฑาสโมสรก็ยังคงเปิดดำเนินการตามปกติ วันที่ 8 มีนาคม พ.ศ. 2457 เที่ยวบินสุดท้ายเกิดขึ้น และสนามบินสระปทุมถูกปิดอย่างเป็นทางการ เที่ยวบินทหารออกเดินทางจากสนามบินสระปทุมและลงจอดที่ท่าอากาศยานดอนเมือง ต่อมากองการบินทหารบกได้พัฒนามาเป็นกองทัพอากาศไทย
ฮิโรกิ ยาซูโมโตะ

ฮิโรกิ ยาซูโมโตะ (; โรมาจิ: "Yasumoto Hiroki") เป็นนักพากย์ชายชาวญี่ปุ่น บ้านเกิดอยู่ที่จังหวัดยามางูจิ ประเทศญี่ปุ่น เกิดวันที่ 16 มีนาคม ค.ศ. 1977 สูง179ซม. น้ำหนัก68กก.
ไทสัน คิด

ทีโอดอร์ เจมส์ วิลสัน (11 กรกฎาคม ค.ศ. 1980) อดีตนักมวยปล้ำอาชีพชาวแคนาดาที่ทำหน้าที่เป็นโปรดิวเซอร์ให้กับWWEในนาม ไทสัน คิด (Tyson Kidd)
ประวัติ.
ไทสันได้ร่วมทีมกับเดวิด ฮาร์ท สมิธในนามเดอะฮาร์ทไดนาสตี้ โดยมีนาตาเลียเป็นผู้จัดการทีม และได้คว้าแชมป์แท็กทีม WWEร่วมกับฮาร์ท สมิธ โดยชนะทีมโชมิซ (บิ๊กโชว์และเดอะมิซ) ก่อนจะเสียให้ดรูว์ แม็กอินไทร์และโคดี โรดส์ในไนท์ออฟแชมเปียนส์ (2010) หลังจากนั้นได้หักหลังฮาร์ท สมิธ และกลายเป็นฝ่ายอธรรม ปี ค.ศ. 2012 ไทสันได้ร่วมทีมกับจัสติน เกเบรียล ในโนเวย์เอาท์ (2012)ได้ปล้ำชิงสิทธิ์ไปชิงแชมป์แท็กทีมโดยไพรม์ไทม์เพลเยอส์ชนะ ในสแมคดาวน์ (29 มิถุนายน ค.ศ. 2012) ชนะแจ็ก สแวกเกอร์ได้เข้าร่วมชิงกระเป๋ามันนีอินเดอะแบงก์ (2012) แต่ไม่ชนะ ปี ค.ศ. 2014 ใน NXT TakeOver ได้ชิงแชมป์ NXT กับเนวิลล์แต่ไม่ได้แชมป์ หลังแมตช์เนวิลล์เดินเข้ามาหาและกล่าวขอบคุณและยื่นมือให้จับ ทว่าไทสันไม่จับ เดินชนไหล่เนวิลล์แล้วกลับไป ในฟาสต์เลน (2015)คิดและซีซาโรได้คว้าแชมป์แท็กทีมจากดิอูโซส์ ในเอ็กซ์ตรีมรูลส์ (2015)เสียแชมป์ให้เดอะนิวเดย์ และได้กลายมาเป็นฝ่ายธรรมะ ในเดือนมิถุนายน ค.ศ. 2015 ไทสันได้รับบาดเจ็บที่คอจากการขึ้นปล้ำดาร์กแมตช์กับซามัว โจทำให้ต้องหยุดปล้ำ ปี ค.ศ. 2017 ได้ทำงานเป็นโปรดิวเซอร์ของ WWE
ชีวิตส่วนตัว.
วิลสันเป็นเพื่อนสนิทของ เท็ดดี ฮาร์ต และแฮร์รี สมิธ เมื่อตอนอายุสิบขวบครอบครัวของวิลสันได้ย้ายไปอยู่ใกล้กับครอบครัวฮาร์ตและก็อาศัยอยู่ใกล้กันเป็นเวลาหลายปี วิลสันแต่งงานกับ นาตาเลีย ในเดือนมิถุนายน ค.ศ. 2013 ซึ่งเขาได้คบหาและใช้ชีวิตคู่ร่วมกันมาตั้งแต่เดือนพฤศจิกายนปี ค.ศ. 2001 ความสัมพันธ์ของทั้งคู่และการแต่งงานยังให้ความสำคัญในเรียลลิตีโชว์ ของ WWE โทเทิลดีวาส์
ฮิโรกิ ทากาฮาชิ

ฮิโรกิ ทากาฮาชิ (; โรมาจิ: "Hiroki Takahashi") เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 7 กันยายน ค.ศ. 1974
คัตสึยูกิ โคนิชิ

คัตสึยูกิ โคนิชิ (; โรมาจิ: "Konishi Katsuyuki") เป็นนักพากย์ชายชาวญี่ปุ่น สังกัดบริษัท KEN Production เป็นรองหัวหน้าของกลุ่ม “Hero Hero Q Company” ที่มีเซกิ โทโมกาซุเป็นหัวหน้า บ้านเกิดอยู่ที่ จังหวัดวากายามะ, ประเทศญี่ปุ่น เกิดวันที่ 21 เมษายน พ.ศ. 2516 กรุ๊ปเลือดบี
ประวัติ.
จบการศึกษามัธยมปลายเอกช่างกล รุ่นที่ 4 จากที่โรงเรียนวากายามะโคเงียวในจังหวัดวากายามะ และจบจากโรงเรียนนักพากย์คาซูดะ รุ่นที่ 11 นักพากย์ที่จบรุ่นเดียวกันคือ ไดซูเกะ ฮิรากาวะ, ฮิเดกิ โองิฮาระ และเอมิโกะ โองิฮาระ
ประวัติในวงการนักพากย์.
ในปี พ.ศ. 2548 ใน OVA "เซนต์เซย์ย่า ภาคศึกเทพเจ้าฮาร์เดส" ได้รับบท เฟนิกส์ อิกกิ ต่อจากฮิเดยูกิ โฮริ และในปี พ.ศ. 2552 ก็รับบท กินิว ในเรื่อง ดราก้อนบอล ไค ต่อจากฮิเดยูกิ โฮริเช่นกัน
ในปี พ.ศ. 2549 ได้พากย์เป็น โคมุย ลีในเรื่อง D.Gray-man นั้น ได้รับคำชมจาก คัตสึระ โฮชิโนะ ผู้เขียนการ์ตูนและเหล่าผู้ช่วยในการ์ตูนเรื่องนี้ว่า "จะเรียกว่าพากย์เก่งหรือว่าเขาสวมวิญญาณกลายเป็น (โคมุย) ไปแล้วดีนะ"
ในปี พ.ศ. 2553 ได้พากย์เป็น โกเซไนท์ ในเรื่อง ขบวนการ เทพสวรรค์ โกเซย์เจอร์ ซึ่งเป็นการพากย์ครั้งแรกในซีรีส์ขบวนการนักสู้ ซึ่งโคนิชินั้นก็มีความปรารถนามากในการพากย์ซีรีส์นี้ และมีความสนิทสนมกับเซกิ โทโมกาซุ ที่เป็น Narration ในผลงานชุดถัดไปคือ ไคโซคุ เซนไท โกไคเจอร์
ในเกมส์ "หมัดดาวเหนือ" นั้น รับบทพากย์ตัวละครหลัก เคนทาโร่ เวลาต่อสู้นั้นจะชอบตะโกนว่า "อาตะตะตะตะ!!" ซึ่งมีเดียต่าง ๆ ได้ชมว่าการที่ตะโกนคำนั้นได้หมดภายในการพูดออกมาครั้งเดียวนี่ในนักพากย์ทั้งหมดโคนิชิทำได้เยี่ยมยอดที่สุด
บุคลิกและลักษณะนิสัย.
เป็นเกมเมอร์ตัวยง และชอบ Monster Hunter อย่างมาก และชอบพูดถึงเกมส์นี้ในบทสัมภาษณ์ในคอลัมน์นิตยสาร NewType และ Dengeki PlayStation บ่อยๆ
อีกทั้งยังเป็นเกมเมอร์เล่น Final Fantasy XI อีกด้วย 
เคยเป็นพิธีกรในอีเว้นต์ All Tana Matsuri in Osaka (ในปี พ.ศ. 2550), Wana Fes in Gourakuen (ในปี พ.ศ. 2551),Wana Fes 2010 ~ 8shunen dayo! Zenin shuugou (ในปี พ.ศ. 2553) 
อีกทั้งในอดีต เคยมีใบอนุญาตในการติดต่อไร้สายสำหรับมือสมัครเล่น แต่ว่าไม่ได้ไปต่อเลยถูกยกเลิกไป
ที่มาของชื่อคัตสึยูกิคือ “ให้สามารถ "ก้าวข้าม"『克』อุปสรรคและมี "ความสุข"『幸』” 
ชื่อเล่นที่ OOhara Sayaka, Kaida Yuki, Minagawa Junko และอีกหลายๆคนเรียกคือ “โคนิตัน” โดยนำมาจากนามสกุล “โคนิ” และชื่อ (ที่ออกเสียงเป็นภาษาจีน) ”ตัน” 
ในรายการวิทยุ “Radio Bamboo Blade ~ BunseiRyoudo!” นักพากย์ที่พากย์ร่วมกันในเรื่อง Bamboo Blade Hirohashi Ryou ดั้งชื่อเล่นในรายการว่า Nishi-san แต่ว่าโคนิชิไม่ค่อยชอบเพราะมาจากนามสกุลและเรียบง่ายเกินไป และให้ Hirohashi ตั้งใหม่ แต่ท้ายสุดก็ไม่ยอมเปลี่ยน มิหนำซ้ำแฟนๆของโคนิชิก็ติดใจและเรียกชื่อนี้กัน ทำให้ถูกเรียกด้วยชื่อนี้ในรายการวิทยุรายการอื่นอีกด้วย
สนิทสนมกับ มาซายะ โอโนซากะ และมีการเล่นเกมส์ด้วยกันบ่อย ๆ
ผลงาน.
เกม.
อิตัดเตอิตัดเตคิราเมคืออเซกายโมเร
โนริอากิ ซูงิยามะ

โนริอากิ ซูงิยามะ (; โรมาจิ: "Sugiyama Noriaki") เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 9 มีนาคม ค.ศ. 1976 กรุ๊ปเลือดเอ
มาซายะ โอโนซากะ

มาซายะ โอโนซากะ (; โรมาจิ: "Onosaka Masaya") เป็นนักพากย์ชายชาวญี่ปุ่น บ้านเกิดอยู่ที่โอซากะ ประเทศญี่ปุ่น เกิดวันที่ 13 ตุลาคม ค.ศ. 1964 กรุ๊ปเลือดโอ
วนิดา (ละครโทรทัศน์ พ.ศ. 2553)

วนิดา เป็นบทประพันธ์นวนิยายของ วรรณสิริ ตีพิมพ์ในนิตยสารวารสารศัพท์ ว. วินิจฉัยกุลเคยวิเคราะห์ไว้ในในวารสารสมาคมภาษาและหนังสือแห่งประเทศไทย และพิมพ์รวมเล่มในหนังสือ ปากไก่วรรณกรรม ของสำนักพิมพ์ดอกหญ้า เมื่อ พ.ศ. 2537 ว่าวรรณศิริเขียนเรื่องวนิดาโดยดัดแปลงมาจากนวนิยายแปลเรื่อง "โชคมาวาสนาเกื้อ" ซึ่งไม่ทราบชื่อผู้แต่ง ผู้แปลและชื่อหนังสือต้นฉบับ ตีพิมพ์เป็นตอนๆ ในวารสารมิตรสภา เมื่อ พ.ศ. 2450 และมีเนื้อเรื่องคล้ายคลึงกับเรื่อง "นิจ" (พ.ศ. 2472) ของ หม่อมหลวงบุปผา นิมมานเหมินท์ เนื่องจากมาจากนวนิยายต้นฉบับเรื่องเดียวกัน
ละครโทรทัศน์.
ละครเรื่อง วนิดา สร้างเป็นละครโทรทัศน์ครั้งทางช่อง 3 นำแสดงโดยเจษฎาภรณ์ ผลดี และทักษอร ภักดิ์สุขเจริญ โดยในครั้งนี้ทางผู้กำกับอย่างยุทธนา ลอพันธ์ไพบูลย์ ได้เพิ่มให้มีฉากน่ารักกุ๊กกิ๊กเหมือนการตูนญี่ปุ่น และเปลี่ยนเนื้อเรื่องบางส่วน จนละครออกอากาศก็ได้รับความนิยมอย่างสูง แถมเสื้อผ้าที่วนิดาใส่ในฉากก็ได้รับความนิยมจนเรียกติดปากว่า เสื่อผ้ายุควนิดา
โฆษณาที่ตามมา.
เมื่อออกอากาศแล้ว วนิดาได้รับความนิยมเป็นอย่างมาก ถึงขนาดที่นายกรณ์ จาติกวณิช รัฐมนตรีว่าการกระทรวงการคลังในขณะนั้น ได้เขียนลงเฟซบุ๊คของตัวเอง โดยเอาเนื้อหาจากละครมาอธิบายถึงพระราชบัญญัติการติดตามทวงหนี้อย่างเป็นธรรมซึ่งถือเป็นนโยบายหนึ่งที่ตนเองรับผิดชอบอยู่ ซึ่งเรื่องนี้ต่อมาก็ได้เป็นที่ฮือฮากันในแวดวงสังคมพอสมควร
ต่อมา จึงได้มีการผลิตภาพยนตร์โฆษณาเพื่ออธิบายนโยบายดังกล่าว โดยที่ให้นักแสดงบทบาทต่าง ๆ ในเรื่อง มาแสดงร่วมกัน และนายกรณ์เองก็ร่วมแสดงด้วย โดยเป็นผู้อธิบายสั้น ๆ เกี่ยวกับเนื้อหาของนโยบายชิ้นนี้ ซึ่งก็ได้รับเสียงตอบรับอย่างดีอีกเช่นกัน
ยูกิ คาอิดะ

ยูกิ คาอิดะ (; โรมาจิ: "Kaida Yuki") เป็นนักพากย์หญิงชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 30 พฤศจิกายน ค.ศ. 1974 กรุ๊ปเลือดเอ มีผลงานเด่นคือ "Hunter × Hunter (1999)" พากย์เป็น คุราปิก้า, "The Prince of Tennis" พากย์เป็น ฟูจิ ชูเกะ, "Shōnen Onmyōji" พากย์เป็น อาเบะ โน มาซาฮิโระ, "" พากย์เป็น ไชน่า, ".hack//Legend of the Twilight" พากย์เป็น โออุกะ
ยาซูฮิโระ ทากาโตะ

ยาซูฮิโระ ทากาโตะ (; โรมาจิ: "Takato Yasuhiro") เป็นนักพากย์ชายชาวญี่ปุ่น บ้านเกิดอยู่ที่จังหวัดโอกายามะ ประเทศญี่ปุ่น เกิดวันที่ 23 มกราคม ค.ศ. 1968 กรุ๊ปเลือดโอ
อากิระ ซาซานูมะ

อากิระ ซาซานูมะ (; โรมาจิ: "Sasanuma Akira") เป็นนักพากย์ชายชาวญี่ปุ่น บ้านเกิดอยู่ที่โตเกียว ประเทศญี่ปุ่น เกิดวันที่ 25 มีนาคม ค.ศ. 1973 กรุ๊ปเลือดเอ สังกัดอาตส์วิชัน
โก อิโนอูเอะ

โก อิโนอูเอะ (; โรมาจิ: "Inoue Gō") เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 19 เมษายน ค.ศ. 1978 กรุ๊ปเลือดเอ
พัก โร-มี

พัก โร-มี (#เปลี่ยนทาง , ; โรมาจิ: "Paku Romi") เป็นนักพากย์หญิงชาวญี่ปุ่นเชื้อชาติเกาหลี บ้านเกิดอยู่ที่เขตเอโดงาวะ โตเกียว ประเทศญี่ปุ่น เกิดวันที่ 22 มกราคม ค.ศ. 1972 กรุ๊ปเลือดเอบี ผลงานที่สร้างชื่อเสียงได้แก่ โรลัน เซอัค จากเทิร์นเอกันดั้ม, เอ็ดเวิร์ด เอลริค จากแขนกล คนแปรธาตุ และ โอซากิ นานะ จาก นานะ เป็นต้น สามีของเธอคือคาซึฮิโระ ยามาจิ เป็นนักพากย์เช่นกัน
อัตสึชิ โคซากะ

อัตสึชิ โคซากะ (; โรมาจิ: "Kousaka Atsushi") เป็นนักพากย์ชายชาวญี่ปุ่น บ้านเกิดอยู่ที่จังหวัดนาระ ประเทศญี่ปุ่น เกิดวันที่ 22 กุมภาพันธ์ ค.ศ. 1985
เค็ง ทาเกอูจิ

เค็ง ทาเกอูจิ (; โรมาจิ: "Takeuchi Ken") เป็นนักพากย์ชายชาวญี่ปุ่น บ้านเกิดอยู่ที่โตเกียว ประเทศญี่ปุ่น เกิดวันที่ 20 กุมภาพันธ์ ค.ศ. 1978 กรุ๊ปเลือดเอ
อูราระ ทากาโนะ

อูราระ ทากาโนะ (; โรมาจิ: "Takano Urara") เป็นนักพากย์หญิงชาวญี่ปุ่น บ้านเกิดอยู่ที่จังหวัดชิบะ ประเทศญี่ปุ่น เกิดวันที่ 16 สิงหาคม ค.ศ. 1961 กรุ๊ปเลือดบี
ไดจู มิซูชิมะ

ไดจู มิซูชิมะ (みずしま だいちゅう) หรือชื่อจริงว่า ทากาฮิโระ มิซูชิมะ (みずしま たかひろ) เป็นนักพากย์ชายชาวญี่ปุ่น บ้านเกิดอยู่ที่จังหวัดคานางาวะ ประเทศญี่ปุ่น เกิดวันที่ 14 มิถุนายน ค.ศ. 1976 กรุ๊ปเลือดเอ
เดิมทีใช้ชื่อจริงคือ ทากาฮิโระ เป็นชื่อในวงการ แต่ตั้งแต่วันที่ 31 มีนาคม 2022 ได้เปลี่ยนเป็น ไดจู โดยใช้อักษร 大宙 เหมือนเดิม แค่เปลี่ยนเสียงอ่านคันจิเป็นแบบองโยมิ
ทากาฮิโระ ฟูจิโมโตะ

ทากาฮิโระ ฟูจิโมโตะ (; โรมาจิ: "Fujimoto Takahiro") เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น 
ผลงาน.
โอเอวี.
Dai Yamato Zero-go
โมโตกิ ทากางิ

โมโตกิ ทากางิ (; โรมาจิ: "Takagi Motoki") เป็นนักพากย์ชายชาวญี่ปุ่น บ้านเกิดอยู่ที่จังหวัดคานางาวะ เกิดวันที่ 4 ตุลาคม ค.ศ. 1980 กรุ๊ปเลือดบี
ไอ โอริกาซะ

ไอ โอริกาซะ (; โรมาจิ: "Ai Orikasa") เป็นนักพากย์หญิงชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 12 ธันวาคม ค.ศ. 1963 กรุ๊ปเลือดบี
ฮิโรชิ ชิโมซากิ

ฮิโรชิ ชิโมซากิ (; โรมาจิ: "Shimozaki Hiroshi") เป็นนักพากย์ชายชาวญี่ปุ่น บ้านเกิดอยู่ที่จังหวัดโทยามะ ประเทศญี่ปุ่น เกิดวันที่ 25 กันยายน ค.ศ. 1977 กรุ๊ปเลือดบี
มาซามิ อิวาซากิ

มาซามิ อิวาซากิ (; โรมาจิ: "Iwasaki Masami") เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 25 ตุลาคม ค.ศ. 1971 กรุ๊ปเลือดโอ
อายูมุ อาซากูระ

อายูมุ อาซากูระ (; โรมาจิ: "Asakura Ayumu") เป็นนักพากย์ชายชาวญี่ปุ่น เกิดวันที่ 18 ตุลาคม ค.ศ. 1983 เพิ่งจะมาเป็นนักพากย์ครั้งแรก เขาพากย์เสียง เฮตาเลีย เดอะมูฟวี่ เป็นผลงานครั้งแรกของเขา
คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์

คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ เป็นหน่วยงานภายในระดับคณะตามประกาศสภามหาวิทยาลัยเกษตรศาสตร์ โดยไม่แบ่งส่วนราชการ ทำการสอนด้านวิทยาศาสตร์ และวิศวกรรมศาสตร์
ประวัติ.
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 กอปรกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 (2535-3539) และฉบับที่ 8 (2540-2544) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ 
คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร ได้รับการจัดตั้งให้เป็นคณะอย่างเป็นทางการ เมื่อวันที่ 8 มิถุนายน 2543 ตามประกาศสภามหาวิทยาลัยเกษตรศาสตร์ เรื่อง จัดตั้งคณะ สำนัก และสำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543 (รุ่น KU60) และได้เริ่มดำเนินการเรียนการสอนใน 3 หลักสูตร วิศวกรรมศาสตรบัณฑิต ประกอบด้วย 1) สาขาวิศวกรรมเครื่องกล 2) สาขาวิศวกรรมไฟฟ้า และ 3) สาขาวิศวกรรมโยธา ตั้งแต่ภาคต้นปีการศึกษา 2543 ซึ่งหลักสูตรดังกล่าวได้นำเอาหลักสูตรจากคณะวิศวกรรมศาสตร์ วิทยาเขตบางเขน มาใช้ทำการเรียนการสอนต่อมาคณะ ได้สร้างและพัฒนาหลักสูตรวิศวกรรมศาสตรบัณฑิตขึ้นใหม่เพื่อทดแทนหลักสูตรเดิม ประกอบด้วย 1) สาขาวิศวกรรมเครื่องกลและการผลิต 2) สาขาวิศวกรรมไฟฟ้าและคอมพิวเตอร์ และ 3) สาขาวิศวกรรมโยธาและสิ่งแวดล้อม โดยเริ่มนำมาใช้ในปีการศึกษา 2546 การจัดตั้งคณะวิทยาศาสตร์และวิศวกรรมศาสตร์ เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 
ในปีการศึกษา 2547 คณะได้เปิดหลักสูตรการเรียนการสอนเพิ่มอีก 1 หลักสูตร โดยได้ทำการขอใช้หลักสูตรวิทยาศาสตรบัณฑิต สาขาวิชาเทคโนโลยีสารสนเทศ จากคณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน และในปีการศึกษา 2553 ก็ได้เปิดสอนหลักสูตรวิทยาศาสตรบัณฑิต สาขาวิชาเคมีประยุกต์ตามลำดับ
หน่วยงาน.
ภาควิชา สำนัก สถาบัน และศูนย์ ภายในคณะวิทยาศาสตร์และวิศวกรรมศาสตร์
ทำเนียบคณบดี.
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
วัดขุนช้าง

วัดขุนช้าง เป็นวัดในพระพุทธศาสนา ประเภทวัดราษฎร์ สังกัดคณะสงฆ์มหานิกาย ตั้งอยู่หมู่ที่ 2 ตำบลตาลเตี้ย อำเภอเมืองสุโขทัย จังหวัดสุโขทัย แต่เดิมเป็นวัดร้างที่มีหลักฐานเป็นโบราณสถานที่ขึ้นทะเบียนโดยกรมศิลปากร ต่อมาเมื่อมีพระมาอยู่จำพรรษา ชาวบ้านจึงได้พร้อมใจกันริเริ่มให้จัดตั้งเป็นวัดและนิมนต์พระสงฆ์มาอยู่จำพรรษาตั้งแต่ พ.ศ. 2536 เป็นต้นมา
โรเบร์โต โซลดาโด

โรเบร์โต โซลดาโด ริโย (เกิด 27 พฤษภาคม ค.ศ. 1985) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับเลบันเต สโมสรในลาลิกา
เกียรติประวัติ.
สโมสร.
เรอัลมาดริด
ทอตนัมฮอตสเปอร์
ทีมชาติ.
สเปน
สเปน รุ่นอายุไม่เกิน 19 ปี
พิพิธภัณฑ์สัตว์น้ำไคยูกัง

ไคยูกัง  เป็นพิพิธภัณฑ์สัตว์น้ำขนาดใหญ่แห่งหนึ่งของประเทศญี่ปุ่นและทวีปเอเชีย ตั้งอยู่ที่เท็มโปซังฮาเบอวิลเลจ (Tempozan Harbor Village) ในเมืองโอซากะ มีทั้งหมด 8 ชั้น
เปิดให้บริการเมื่อวันที่ 20 กรกฎาคม ค.ศ. 1990 ด้านหน้าทางเข้าพิพิธภัณฑ์มีโครงเหล็กดัดรูปปลาฉลามวาฬตัวใหญ่ ที่รายล้อมด้วยโลมาหลายตัวเป็นจุดเด่น ซึ่งไฮไลต์ภายในพิพิธภัณฑ์แห่งนี้ คือ
เป็นอุโมงค์ใต้น้ำที่ทอดยาวกว่า 11 เมตร มีฝูงปลานานาชนิดที่อาศัยอยู่ในเขตร้อนและบริเวณใกล้เคียงแหวกว่ายไปมา อาทิ ปลากระเบน, ปลาฉลาม, ปลานกแก้ว
อยู่บนชั้นบนสุดของพิพิธภัณฑ์ โดยขึ้นบันไดเลื่อนตรงสุดปลายทางอุโมงค์ถ้ำทะเล ซึ่งวงแหวนไฟ (Ring of Fire) คือ บริเวณโดยรอบมหาสมุทรแปซิฟิกที่ยังมีการเกิดแผ่นดินไหวและภูเขาไฟระเบิดอย่างต่อเนื่อง ขณะเดียวกันก็ยังเป็นถิ่นที่อยู่อาศัยของสิ่งมีชีวิตจำนวนมาก ที่เปรียบเสมือน วงแหวนแห่งชีวิต (Ring of Life) โดยมีแนวความคิดว่า โลกที่มีแผ่นดินไหวและภูเขาไฟปะทุกับสิ่งมีชีวิตทั้งหมดที่อาศัยอยู่บนโลกเป็นระบบสิ่งมีชีวิตหนึ่งที่ต่างก็เกื้อกูลซึ่งกันและกัน
เป็นบ่อที่มีน้ำจำนวนกว่า 5,400 ตัน ในระดับความลึก 9 เมตร ซึ่งลดหลั่นจากชั้นบนสุดลงมาเรื่อย ๆ ภายในมีปลาขนาดใหญ่ อาทิ ปลาฉลามวาฬ, ปลากระเบนแมนตา และอีกด้านหนึ่งของเส้นทางเป็นบ่อจำลองสภาพแวดล้อม 10 บริเวณ ที่ตั้งอยู่บนวงแหวนแห่งไฟที่อยู่ล้อมรอบมหาสมุทรแปซิฟิก อาทิ ป่าญี่ปุ่น, ทิวเกาะอะลิวเทียน, อ่าวมอนเทอร์เรย์, ขั้วโลกใต้, ทะเลทัสมัน และ เกรท แบริเออร์ รีฟ ซึ่งในนี้มีสิ่งมีชีวิตน้อยใหญ่อาศัยอยู่มากมาย และส่วนหนึ่งมีให้ชมกันในพิพิธภัณฑ์นี้ อาทิ นาก, นากทะเล, สิงโตทะเลแคลิฟอร์เนีย, แมวน้ำ, นกเพนกวินจักรพรรดิ, โลมาขาวแปซิฟิก, ปลาผีเสื้อ, หมึกยักษ์ และปูแมงมุม รวมแล้วที่นี่มีตัวอย่างสัตว์ให้ชมถึง 580 ชนิด ในจำนวนกว่า 30,000 ตัว
โรงเรียนทวีรัตน์

โรงเรียนทวีรัตน์ เป็นโรงเรียนเอกชนแห่งหนึ่งในเขตเทศบาลเมืองคอหงส์ อำเภอหาดใหญ่ จังหวัดสงขลา เปิดสอนในระดับชั้นอนุบาลและประถมศึกษา
ประวัติ.
โรงเรียนทวีรัตน์ ก่อตั้งขึ้นตามปณิธานของคุณพ่อวร ทวีรัตน์ และคุณแม่ห้อง ทวีรัตน์ โดยมีความตั้งใจที่จะพัฒนาพื้นฐานการศึกษาให้แก่เยาวชนของชาติ โดยมีบุตรและธิดาเป็นผู้สืบสานตามเจตนารมณ์ 
โรงเรียนทวีรัตน์ เริ่มเปิดการเรียนการสอนครั้งแรกเมื่อวันที่ 16 พฤษภาคม พ.ศ. 2529 ในระยะแรกนั้น โรงเรียนเปิดทำการสอนในระดับก่อนประถมศึกษา โดยใช้ชื่อว่า โรงเรียนอนุบาลทวีรัตน์ มีครูทั้งหมด 5 คน นักเรียน 76 คน โดยมีนางสาวกานดา นวลวิไลลักษณ์ ดำรงตำแหน่งครูใหญ่คนแรก ซึ่งต่อมาในปีการศึกษา 2532 ได้รับอนุญาตให้ขยายหลักสูตรถึงระดับประถมศึกษา และได้เปลี่ยนชื่อเป็น โรงเรียนทวีรัตน์ โดยในปีการศึกษา 2537 โรงเรียนทวีรัตน์เปิดทำการสอนครบทุกชั้นเรียน ตั้งแต่ชั้นอนุบาลปีที่ 1 ถึงชั้นประถมศึกษาปีที่ 6
ป้อมปราการหลวงทังล็อง

ป้อมปราการหลวงทังล็อง  เป็นโบราณสถานที่สร้างขึ้นในคริสต์ศตวรรษที่ 11 โดยราชวงศ์ลี้ได้สร้างทับป้อมปราการจีนที่สร้างมาตั้งแต่คริสต์ศตวรรษที่ 7 เพื่อแสดงอิสรภาพที่มีต่อชาวจีนของชาวดั่ยเหวียต พระราชวังนี้เป็นศูนย์กลางอำนาจทางการเมืองและการศาสนามากว่า 13 ศตวรรษต่อเนื่องโดยตลอด เป็นราชวังแห่งเดียวในเอเชียตะวันออกเฉียงใต้ที่สร้างด้วยหินทั้งหมดและยังหลงเหลืออยู่
มรดกโลก.
ป้อมปราการหลวงทังล็องได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อ พ.ศ. 2553 ที่กรุงบราซิเลีย ประเทศบราซิล ด้วยข้อกำหนดและหลักเกณฑ์ในการพิจารณา ดังนี้
หมู่บ้านประวัติศาสตร์ฮาฮเวและยังดง

หมู่บ้านประวัติศาสตร์ฮาฮเวและยังดง  คือ แหล่งมรดกโลกทางวัฒนธรรมของประเทศเกาหลีใต้ เป็นหมู่บ้านโบราณเกาหลีตั้งอยู่ในเมืองอันดง จังหวัดคย็องซังเหนือ ภายในหมู่บ้านประกอบด้วยสิ่งก่อสร้างที่สร้างตามแบบสถาปัตยกรรมในสมัยราชวงศ์โชซ็อน บันทึก รวมทั้งยังมีการอนุรักษ์ประเพณีต่าง ๆ อีกด้วย 
มรดกโลก.
หมู่บ้านประวัติศาสตร์ฮาฮเวและยังดงได้ขึ้นทะเบียนเป็นมรดกโลกจากองค์การยูเนสโกในการประชุมคณะกรรมการมรดกโลกสมัยสามัญครั้งที่ 33 เมื่อ พ.ศ. 2552 ที่เมืองเซบิยา ประเทศสเปน โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
ทางหลวงแผ่นดินหมายเลข 415

ทางหลวงแผ่นดินหมายเลข 415 สายนาเหนือ–พนม เป็นทางหลวงแผ่นดินที่เชื่อมต่อระหว่างจังหวัดกระบี่และจังหวัดสุราษฎร์ธานี เส้นทางเริ่มต้นจากทางหลวงแผ่นดินหมายเลข 4 ที่สี่แยกนาเหนือ ตำบลนาเหนือ อำเภออ่าวลึก จังหวัดกระบี่ และสิ้นสุดบนทางหลวงแผ่นดินหมายเลข 401 ที่สามแยกต้นยวน ตำบลต้นยวน อำเภอพนม จังหวัดสุราษฎร์ธานี เดิมเป็นเป็นถนน 2 ช่องจราจร และกำลังอยู่ในระหว่างการปรับปรุงเป็นถนนขนาด 4 ช่องจราจร มีเส้นทางอยู่ในจังหวัดกระบี่ประมาณ 22 กิโลเมตร และอยู่ในจังหวัดสุรษฎร์ธานีประมาณ 27 กิโลเมตร ระยะทางทั้งหมดประมาณ 49 กิโลเมตร
ในอดีต ทางเลี่ยงเมืองพังงาเคยเป็นส่วนหนึ่งของทางหลวงแผ่นดินหมายเลข 415 ปัจจุบันได้มีการเปลี่ยนเลขทางหลวงเป็นทางหลวงแผ่นดินหมายเลข 4311
ซัมกเยทัง

ซัมกเยทัง  เป็นอาหารเกาหลีชนิดหนึ่ง ลักษณะเป็นซุปใส่เนื้อไก่ ซึ่งภายในเนื้อไก่จะยัดไส้เครื่องสมุนไพรชนิดต่าง ๆ อาทิ ข้าวเหนียว พริกไทยแดง รากโสม เกาลัด พุทราจีน เป็นต้น รับประทานพร้อมกับเครื่องเคียง อาทิ เส้นแป้งลักษณะคล้ายเส้นขนมจีน เหล้าโสม พริกไทยดำ เกลือ 
นิยมเสิร์ฟในหม้อซุปที่ทำมาจากหิน รับประทานร้อน ๆ เชื่อกันว่าเสริมสุขภาพและบำรุงกำลัง ในอดีตจัดเป็นอาหารที่รับประทานกันภายในพระราชวัง
ซัมกเยทังดูเหมือนจะเป็นอาหารที่นิยมรับประทานกันในฤดูหนาว เพราะลักษณะเหมือนกับจะให้ความอบอุ่นคลายความหนาวได้ แต่ความจริงแล้วชาวเกาหลีจะนิยมรับประทานซัมกเยทังในฤดูร้อน เนื่องจากนิยมว่าเมื่อรับประทานเข้าไปแล้วทำให้เหงื่อออก จะเป็นผลดีต่อสุขภาพ
ซึ่งคำว่า "ซัมกเยทัง" นั้นแปลได้ว่า "ซุปไก่โสม" หรือ "ginseng chicken soup" ในภาษาอังกฤษ
พรวุฒิ สารสิน

พรวุฒิ สารสิน เป็นนักธุรกิจ นักการเมือง และนักแสดงชาวไทย ปัจจุบันเป็นประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายาว่า "เจ้าพ่อน้ำดำ"
ประวัติ.
พรวุฒิ สารสิน (ชื่อเล่น: ใหญ่) นักธุรกิจและนักแสดงชาวไทย เกิดเมื่อวันที่ 23 เมษายน พ.ศ. 2502 เป็นบุตรคนสุดท้องและบุตรชายเพียงคนเดียว ในจำนวนบุตรทั้ง 3 คน ของนายพงส์ และคุณหญิงมาลินี สารสิน (สกุลเดิม วรรณพฤกษ์) จบการศึกษาจากโรงเรียนสาธิตจุฬาลงกรณ์มหาวิทยาลัย ระดับมัธยมศึกษาจากโรงเรียนจีลอง ประเทศออสเตรเลียและไฮสกูลคอนเน็กติกัน สหรัฐอเมริกา ระดับปริญญาตรีจากมหาวิทยาลัยบอสตัน และปริญญาโทจากมหาวิทยาลัยเปปเปอร์ไดน์
การทำงาน เป็นผู้จัดการโฆษณาของบริษัท ไทยน้ำทิพย์ จำกัด ผู้จัดจำหน่ายและถือลิขสิทธิ์น้ำอัดลมยี่ห้อ "โค้ก" ในประเทศไทย ซึ่งถือเป็นบุคคลแรกที่ได้ใช้ศิลปินเพลงที่กำลังมีชื่อเสียงในขณะนั้น คือ คาราบาว , ธงไชย แมคอินไตย์ , ไมโคร และ อัสนี - วสันต์ เผยแพร่ภาพลักษณ์องค์กรในงานสาธารณกุศลตั้งแต่ปี พ.ศ. 2527 จนถึงปัจจุบัน, เป็นผู้ช่วยกรรมการผู้จัดการสายงานการตลาดและโรงงานในปี พ.ศ. 2538, ผู้ช่วยผู้จัดการใหญ่ และปัจจุบันเป็นรองประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายาว่า "เจ้าพ่อน้ำดำ"
ชีวิตส่วนตัว สมรสกับ หม่อมราชวงศ์สุภาณี ดิศกุล (ปัจจุบันได้หย่ากันแล้ว) ธิดาหม่อมเจ้าสุภัทรดิศ ดิศกุล และหม่อมอรพินทร์ ดิศกุล ณ อยุธยา (สกุลเดิม อินทรทูต) มีบุตร 2 คน คือ น.ส.แพร และ นายภูมิ สารสิน หลังการหย่าแล้วมีข่าวว่าสนใจ นัท มีเรีย นักแสดงสาวซึ่งหย่าขาดจากอดีตสามี เต๋า-สมชาย เข็มกลัด เช่นกัน โดยติดตามอยู่หลายปี แต่ทางฝ่ายนัท มีเรีย ได้ปฏิเสธ
ผลงาน.
การเมือง.
ในส่วนงานการเมือง เป็นสมาชิกสภาผู้แทนราษฎร ในระบบบัญชีรายชื่อของพรรคประชาธิปัตย์ ในการเลือกตั้งทั่วไป ในปี พ.ศ. 2544 และได้รับเลือกเป็นกรรมการบริหารพรรคเมื่อ วันที่ 20 เมษายน 2546 และต่อมาเป็นที่ปรึกษาของนายอภิรักษ์ โกษะโยธิน เมื่อครั้งดำรงตำแหน่งผู้ว่าราชการกรุงเทพมหานคร
การแสดง.
มีผลงานการแสดงครั้งแรก ในปี พ.ศ. 2550 ในภาพยนตร์ไทยเรื่อง "พลอย" จากการกำกับของ เป็นเอก รัตนเรือง ด้วยการรับบทเป็น "วิทย์" สามีที่มีปัญหาครอบครัวกับภรรยาในเรื่อง คือ "แดง" (แสดงโดย ลลิตา ปัญโญภาส) และในปี พ.ศ. 2553 จากเรื่อง "อินทรีแดง" ด้วยการรับบท "ดิเรก" นายกรัฐมนตรีที่ทะเยอทะยานทำได้ทุกอย่างเพื่อจุดมุ่งหมายทางการเมือง จากการกำกับของ วิศิษฏ์ ศาสนเที่ยง
พระพิฆเนศ มหาเทพแห่งปัญญา

พระพิฆเนศ มหาเทพแห่งปัญญา  เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma ภาพยนตร์เรื่องนี้มีภาคต่อคือ พระพิฆเนศ มหาเทพแห่งปัญญา 2 ออกฉายวันที่ 16 ตุลาคม พ.ศ. 2550
เนื้อเรื่อง.
ภาพยนตร์เรื่องนี้จะเล่าเรื่องของพระพิฆเนศตั้งแต่เด็กๆ และ เล่าถึงอิทธิฤทธิ์ต่างๆของพระพิฆเนศที่สร้างไว้โดยมี พญามุสิกะ หรือหนู ที่เป็นพาหนะของพระพิฆเนศนั้นเป็นผู้เล่าเรื่อง โดยภาพยนตร์ในภาคนี้เล่าเรื่องเป็นตอนๆ โดยเรียงตอนตามลำดับได้ดังนี้ ตอนกำเนิดพระพิฆเนศ ตอนพระพิฆเนศกินขนม ตอนพระพิฆเนศเสียงา ตอนกำเนิดแม่น้ำกาวรี ตอนพระพิฆเนศพิโรธพระจันทร์ ตอนเศรษฐีกูเบร์อวดความร่ำรวย ตอนปราบอสูรทาร์กาซู
รางวัลที่ได้รับ.
รางวัลที่ได้รับของภาพยนตร์เรื่องนี้ คือ สาขา "ภาพยนตร์แอนิเมชั่นยอดเยี่ยม"
เนเอะ (เพลงของเพอร์ฟูม)

"เนเอะ" (; โรมาจิ: "Nee"; : "Hey") เป็นซิงเกิลลำดับที่ 17 ของวง เพอร์ฟูม โดยเพลง "Nee" ถูกใช้เป็นเพลงประกอบโฆษณา Natural Beauty Basic เวอร์ชันเต็มของเพลงได้ออกอากาศครั้งแรกผ่านทางรายการวิทยุในรายการ "Perfume Locks" เมื่อวันที่ 21 ตุลาคม พ.ศ. 2553]] ซิงเกิลวางจำหน่ายในวันที่ 10 พฤศจิกายน [[พ.ศ. 2553 ที่ [[ญี่ปุ่น]]
การโปรโมตและมิวสิกวิดีโอ.
"Nee" ถูกใช้เป็นเพลงประกอบโฆษณา "Natural Beauty Basic" โดยโฆษณานี้ประกอบด้วยสมาชิกวงเพอร์ฟูม เต้นบนเวทีหกเหลี่ยมล้อมรอบด้วย [[ซีจี]] เมืองสีขาวในฤดูหนาว ถ่ายทำบริเวณตรงกลางของฉากเขียวขนาดใหญ่ ด้วยกล้องถ่ายวิดีโอสามตัว ทำให้ได้ภาพของสามคนในมุมที่แตกต่างกันแล้วนำรวมกันโดยใช้ ซีจี โฆษณาชิ้นนี้มีอยู่ด้วยกันสี่แบบ โดยสามแบบเป็นสมาชิกแต่ละคน ส่วนแบบสุดท้ายจะเป็นสมาชิกทั้งสามคน
สำหรับมิวสิกวิดีโอนั้นได้ใช้รูปแบบเดียวกันโฆษณา ซึ่งทั้งสองแบบนั้น ถ่ายทำโดย [[ยูอิจิ โคดามะ]], ซึ่งเคยเป็นผู้กำกับเพลง "[[Game (Perfume album)|Secret Secret]]" และ "[[ฟูชิเซนนาเกิร์ล/เนเจอรัลนิโคอิชิเตะ|Natural ni Koishite]]"
ออกแบบท่าเต้นโดย มิกิโกะ และเรียกว่า "Posing Dance" ซึ่งเป็นท่าเต้นที่ แต่ละคนเต้นท่าแตกต่างในเวลาเดียวกัน ในวันที่ 21 ตุลาคม พ.ศ. 2553 มิวสิกวิดีโอฉบับสั้นได้ถูกอัปโหลดลงบนแชนเนลของ โทคุมะ เจเปน บน [[ยูทูบ]]
ยอดขายทั้งหมด:107,496<br>
ยอดขายทั้งหมดในปีพ.ศ. 2553: 101,747 ([[2010 Oricon Top 100 Singles|ซิงเกิลออฟเดอะเยียร์อันดับที่ 64]])
ยอดขายทั้งหมดในปีพ.ศ. 2554: 5,749
วัดหนองทอง

วัดหนองทอง เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ 11 ตำบลบ้านสวน อำเภอเมือง จังหวัดสุโขทัย เป็นวัดที่มีความเก่าแก่อีกแห่งหนึ่งของตำบลบ้านสวน รวมทั้งเป็นศูนย์กลางให้กับชุมชนในบริเวณหมู่ 11 นับแต่การตั้งชุมชนในอดีตที่ผ่านมา 
ประวัติ.
ประวัติ.
วัดหนองทองเป็นวัดที่สร้างมาตั้งแต่สมัยสุโขทัยหรืออยุธยา เพราะเดิมเป็นวัดร้าง ต่อมาประมาณ พ.ศ. 2480 เมื่อประชาชนได้มาตั้งหลักแหล่งมากขึ้นจึงได้มีการบูรณปฏิสังขรณ์ขึ้นมาใหม่อีกครั้งหนึ่ง มีที่ดินตั้งวัดเนื้อที่ 7 ไร่ 2 งาน 45 ตาราวา
ศาสนวัตถุ-สถาน.
กุฎิที่พักสงฆ์
วิหาร
พระพุทธรูปพุทธเนรมิตร
ศาลาธรรมสังเวช-ฌาปนสถาน
ลำดับเจ้าอาวาส.
1.พระมหาวิชัย วิชโย
2.พระครูปลัดธนะโรจน์ ปญฺญาวชิโร(พระอาจารย์หมู)
การพยาบาลทารกแรกเกิด

การพยาบาลทารกแรกเกิด  คือการปฏิบัติการพยาบาลสำหรับการดูแลทารกแรกเกิด โดยในบางประเทศอาจแบ่งการดูแลออกเป็นการพยาบาลทารกแรกเกิดที่ต่างกันสี่ระดับ ได้แก่: ระดับแรก - การดูแลสุขภาพทารกแรกเกิด, ระดับที่สอง - การดูแลทารกแรกคลอดก่อนกำหนดหรือทารกผู้ป่วย, ระดับที่สาม - การดูแลทารกที่ไม่สามารถใช้การรักษาในระดับที่สองและจำเป็นต้องอาศัยเทคโนโลยีขั้นสูงในการช่วยชีวิต โดยเป็นทางเลือกสำหรับฝ่ายพยาบาลทารกแรกเกิดในห้องไอซียู (ICU) สำหรับทารกแรกเกิดที่มีสุขภาพไม่ดีหรือทารกแรกคลอดก่อนกำหนด และระดับที่สี่ - รวมทักษะทั้งหมดของระดับที่สาม แต่เกี่ยวกับการดูแลทารกแรกเกิดที่วิกฤตและซับซ้อนกว่า เช่นเกี่ยวข้องกับการผ่าตัดหัวใจพิการแต่กำเนิด
คุณสมบัติและความต้องการ.
คุณสมบัติในการศึกษาวิชาการพยาบาลทารกแรกเกิดจะแตกต่างกันไปตามแต่ละท้องที่ ซึ่งโรงพยาบาลส่วนใหญ่ต่างต้องการพยาบาลที่สำเร็จการศึกษาและสำเร็จหลักสูตร พยาบาลวิชาชีพ (Registered Nurse) และต้องได้รับการรับรองคุณวุฒิ พยาบาลศาสตรบัณฑิต (Bachelor of Science in Nursing) หรือ พยาบาลศาสตรมหาบัณฑิต (Masters of Science in Nursing) โดยส่วนใหญ่ต้องการผู้มีประสบการณ์ในการทำงานในสถานพยาบาลอย่างน้อยสามปีตามที่โรงพยาบาลได้กำหนดไว้ ซึ่งต้องการใบรับรองด้านการช่วยชีวิตทารกแรกเกิด (Neonatal Resuscitation Provider) และหรือใบรับรองพยาบาลอภิบาลแรกเกิด (Neonatal Intensive Care Nursing) หรือผู้ประกอบการพยาบาลทารกแรกเกิด (Neonatal Nurse Practitioner) โดยอาจต้องมีใบรับรองเหล่านี้ นอกจากต้องเป็นพยาบาลเชี่ยวชาญหรือได้รับการรับรองพยาบาลวิชาชีพ สำหรับผุ้ประสงค์ที่จะทำงานด้านนี้โรงพยาบาลบางแห่งยังต้องการยืนยันการแสดงความสามารถและภาวะผู้นำในการปฏิบัติการ คุณสมบัติที่สำคัญประกอบด้วยความสามารถในการจัดหายา, ความรู้อื่น ๆ ที่จำเป็นสำหรับการดูแลผู้ป่วย, การทำให้ฟื้นจากอาการหัวใจหยุดเต้นหรือปอดหยุดทำงาน และการคำนวณทางคณิตศาสตร์ ตลอดจนความรู้ความสามารถในการใช้เครื่องมืออุปกรณ์ต่าง#เปลี่ยนทาง ๆ
จอห์นนี เลเวอร์

จอห์นนี เลเวอร์ (เกิด 14 สิงหาคม พ.ศ. 2493) เป็นนักแสดงตลก ชื่อดังของอินเดีย ภาพยนตร์เด่นของเขา คือ อโศกมหาราช ฟ้ามิอาจกั้นรัก สวรรค์เบี่ยง เปลี่ยนทางรัก และ 36 china town บทบาทส่วนใหญ่ที่เขาได้รับ ได้แก่ ผู้ช่วยพระเอกและนางเอก
วัดอมราวาส

วัดอมราวาส หรือวัดฉุน นี้ตั้งอยู่ที่หมู่ 5 ตำบลบ้านสวน อำเภอเมืองสุโขทัย จังหวัดสุโขทัย เป็นวัดของคณะสงฆ์มหานิกาย ประเภทวัดราษฎร์
ประวัติ.
ประวัติ.
วัดอมราวาสเป็นวัดที่ตั้งขึ้นเพื่อเป็นเกียรติแก่พระราชพฤฒาจารย์ (หลวงพ่อห้อม อมโร) วัดคูหาสุวรรณ อดีตเจ้าคณะจังหวัดสุโขทัย ที่ริเริ่มและให้มีการสร้างวัดเพื่อเป็นรักษาศรัทธาชาวพุทธที่อยู่ในบริเวณบ้านคลองด่าน ที่ยากต่อการเดินทางในช่วงฤดูฝนที่จะต้องเข้ามาประกอบศาสนกิจในฐานะชาวพุทธในบริเวณวัดในตำบลบ้านสวน ที่ห่างไกลเป็นระยะทางหลายกิโลเมตร
มุฮัมมัด อะลี จินนาห์

มุฮัมมัด อะลี จินนาห์ (25 ธันวาคม ค.ศ. 1876#เปลี่ยนทาง 11 กันยายน ค.ศ. 1948) เป็นเนติบัณฑิต นักการเมือง และผู้ก่อตั้งประเทศปากีสถาน เขาดำรงตำแหน่งผู้นำสันนิบาตมุสลิมแห่งอินเดียตั้งแต่ ค.ศ. 1913 จนกระทั่งการเริ่มต้นประเทศปากีสถานเมื่อวันที่ 14 สิงหาคม ค.ศ. 1947 และต่อมาเป็นผู้สำเร็จราชการปากีสถานในเครือจักรภพคนแรกจวบจนถึงแก่อสัญกรรม
จินนาห์เกิดที่คฤหาสน์วาซีร์ในเมืองการาจี เขาเข้ารับการอบรมเป็นเนติบัณฑิตที่สำนักศึกษากฎหมายลิงคอล์น กรุงลอนดอน ประเทศอังกฤษ ต่อมาเขาได้เดินทางกลับมายังอินเดียและเข้าทำงานที่ศาลสูงบอมเบย์ โดยในช่วงเวลานี้ เขาเริ่มสนใจในการเมืองระดับชาติ ซึ่งท้ายที่สุดแล้ว ความสนใจนี้ก็เข้ามาแทนที่การปฏิบัติงานด้านกฎหมายของเขา จินนาห์เริ่มมีชื่อเสียงอย่างยิ่งในคองเกรสแห่งชาติอินเดียในช่วงสองทศวรรษแรกของคริสต์ศตวรรษที่ 20 ซึ่งในปีแรก ๆ ของการทำงานในแวดวงการเมือง จินนาห์ได้สนับสนุนแนวคิดเอกภาพฮินดู–มุสลิม ซึ่งนำไปสู่กติกาสัญญาลัคเนาใน ค.ศ. 1916 ระหว่างฝ่ายคองเกรสกับสันนิบาตมุสลิมแห่งอินเดีย จินนาห์กลายเป็นผู้นำคนสำคัญในสันนิบาตปกครองบ้านเกิดเมืองนอนแห่งอินเดีย และได้เสนอแผนการปฏิรูปรัฐธรรมนูญสิบสี่ข้อเพื่อปกป้องสิทธิทางการเมืองของชาวมุสลิมในอนุทวีปอินเดีย อย่างไรก็ตาม ใน ค.ศ. 1920 จินนาห์ลาออกจากคองเกรส เมื่อคองเกรสเห็นด้วยกับการรณรงค์แบบสัตยาเคราะห์  ซึ่งเขามองว่าเป็นการเมืองแบบอนาธิปไตย
ใน ค.ศ. 1940 จินนาห์เชื่อว่าชาวมุสลิมในอนุทวีปควรมีรัฐเป็นของตนเอง เพื่อหลีกเลี่ยงสถานะชายขอบของชาวมุสลิมที่ความเป็นไปได้ ซึ่งประชากรเหล่านี้อาจถูกด้อยค่าในรัฐเอกราชฮินดู–มุสลิม ทำให้ในปีนั้น สันนิบาตมุสลิมที่นำโดยจินนาห์ได้ผ่านข้อมติลาฮอร์เพื่อเรียกร้องประเทศแยกต่างหากสําหรับชาวมุสลิมอินเดีย ในช่วงสงครามโลกครั้งที่สอง สันนิบาตมุสลิมเริ่มแข็งแกร่งขึ้น ในขณะที่ผู้นำคองเกรสหลายคนถูกจับกุม และในการเลือกตั้งระดับมณฑลที่จัดขึ้นหลังสงคราม สันนิบาตชนะที่นั่งส่วนใหญ่ซึ่งสงวนไว้สำหรับชาวมุสลิม โดยสุดท้ายแล้ว คองเกรสและสันนิบาตมุสลิมก็ไม่สามารถบรรลุข้อตกลงที่จะแบ่งปันอำนาจเพื่อให้บริติชอินเดียทั้งหมดรวมกันเป็นรัฐเดียวหลังได้รับเอกราช และด้วยเหตุนี้ ทำให้ทุกฝ่ายเห็นพ้องกันว่าควรแยกอินเดียออกเป็นสองส่วน ได้แก่ รัฐเอกราชอินเดียที่มีชาวฮินดูเป็นส่วนใหญ่ และรัฐมุสลิมปากีสถาน
ภายหลังการประกาศเอกราช จินนาห์ได้ดำรงตำแหน่งผู้สำเร็จราชการปากีสถาน เขาได้จัดตั้งรัฐบาลแห่งชาติใหม่และดำเนินนโยบายจำนวนมาก ตลอดจนให้กาช่วยเหลือผู้อพยพชาวมุสลิมหลายล้านคน ซึ่งเดินทางมาจากประเทศเพื่อนบ้านอย่างอินเดียหลังจากการแบ่งอินเดียออกเป็นสองส่วน จินนาห์ดูแลการสร้างค่ายผู้ลี้ภัยเป็นการส่วนตัว เขาถึงแก่อสัญกรรม สิริอายุ 71 ปี ในเดือนกันยายน ค.ศ. 1948 ซึ่งเป็นเวลาเพียงหนึ่งปีหลังจากที่ปากีสถานได้รับเอกราชจากสหราชอาณาจักร เขาทิ้งมรดกที่ลึกซึ้งและเป็นที่เคารพนับถือในประเทศปากีสถาน มหาวิทยาลัยและสิ่งปลูกสร้างจำนวนมากในประเทศตั้งชื่อตามจินนาห์ และเป็นที่เคารพนับถือในปากีสถานว่าเป็น "" ("ท่านผู้นำ") และ ("บิดาแห่งชาติ") รวมถึงวันคล้ายวันเกิดของเขาได้รับการกำหนดเป็นวันหยุดประจำชาติ
ทะเลทรายโซนอรัน

ทะเลทรายโซนอรัน หรือ ทะเลทรายแอริโซนา  เป็นทะเลทรายในอเมริกาเหนือ ครอบคลุมพื้นที่ระหว่างชายแดนของสหรัฐอเมริกาและเม็กซิโก โดยมีพื้นที่ส่วนใหญ่ในสหรัฐอเมริกา ในรัฐแอริโซนาและรัฐแคลิฟอร์เนีย และรัฐทางตะวันตกเฉียงเหนือของเม็กซิโกอย่าง รัฐโซโนรา รัฐบาฮากาลิฟอร์เนีย และรัฐบาฮากาลิฟอร์เนียซูร์ ถือเป็นทะเลทรายที่ใหญ่ที่สุดและร้อนที่สุดในอเมริกาเหนือ มีพื้นที่ 311,000 ตร.กม. (120,000 ตร.ไมล์) ทะเลทรายมีพืชและสัตว์หลากหลายชนิด เช่น กระบองเพชรประเภทซากัวโร
ทิคอนเดโรกา (รัฐนิวยอร์ก)

ทิคอนเดโรกา  เป็นเมืองในเอสเซกซ์เคาน์ตี รัฐนิวยอร์ก สหรัฐอเมริกา ตั้งอยู่ทางตะวันออกเฉียงเหนือของรัฐ บนฝั่งทะเลสาบจอร์จ เมืองมีประชากร 5,167 คน (จากการสำรวจในปี 2000) ชื่อของเมืองมาจากภาษาโมฮอล์ก มีความหมายว่า "ที่ที่เป็นจุดเชื่อมต่อของทางน้ำ 2 ทาง"
เมืองทิคอนเดโรกา ตั้งอยู่ทางตะวันออกเฉียงใต้ของเคาน์ตีและตั้งอยู่ทางใต้ของเมืองแพลตส์เบิร์จ
ปาล์มสปริงส์

ปาล์มสปริงส์  เป็นเมืองทะเลทรายในริเวอร์ไซด์เคาน์ตี รัฐแคลิฟอร์เนีย สหรัฐอเมริกา ตั้งอยู่ทางตอนใต้ของรัฐ ในหุบเขาโคเชลลา มีประชากรราว 42,807 คน (จากการสำรวจในปี ค.ศ. 2000)
ดิเคเทอร์ (รัฐอิลลินอย)

ดิเคเทอร์  เป็นเมืองที่ใหญ่ที่สุดและเป็นเคาน์ตีซีต ของเมคอนเคาน์ตี ในรัฐอิลลินอย ในบางครั้งเรียกว่า "เมืองหลวงของถั่วเหลืองของโลก" ก่อตั้งในปี ค.ศ. 1823 ตั้งอยู่ทางตอนกลางของรัฐ บนริมฝั่งแม่น้ำแซงกามอนและทะเลสาบดิเคเทอร์ จากการสำรวจประชากรในปี ค.ศ. 2000 มีประชากรราว 81,500 คน ในเขตเมืองมีประชากร 114,749 คน
จอนนี เอฟวันส์

โจนาธาน แกรนต์ เอฟวันส์ (เกิด 3 มกราคม ค.ศ. 1988) เป็นอดีตนักฟุตบอลชาวไอร์แลนด์เหนือ ที่เล่นในตำแหน่งกองหลัง
ประวัติ.
จอนนี เอฟวันส์ เซ็นเตอร์แบ็กดาวรุ่งของแมนเชสเตอร์ยูไนเต็ด เกิดที่กรุงเบลฟัสต์ ในไอร์แลนด์เหนือ ด้วยความสูงที่เหมาะเจาะทำให้เขาพร้อมมากที่จะเล่นเป็นเซ็นเตอร์ฮาล์ฟ แต่ความสูงไม่ได้เป็นอุปสรรค เพราะทักษะในการเล่นลูกบนพื้นดินของเขาก็คล่องแคล่วว่องไว ถือเป็นส่วนผสมที่ลงตัวระหว่างความแข็งแกร่งของร่างกาย และทักษะที่เฉียบขาดอย่างแท้จริง
เอฟวันส์เป็นอีกหนึ่งผลผลิตของแมนเชสเตอร์ยูไนเต็ดที่ได้เข้ามาสู่ทีมตั้งแต่ปี ค.ศ. 2004 โดยเข้ามาอยู่ในทีมเยาวชนจากนั้นก็อยู่ในทีมเยาวชนมาจนถึงปี ค.ศ. 2006 ก็ได้ถูกยืมไปเล่นให้กับรอยัลแอนต์เวิร์ป ทีมพันธมิตรของสโมสรฟุตบอลแมนเชสเตอร์ยูไนเต็ดที่เบลเยียม 1 ฤดูกาล จากนั้นก็ถูกยืมไปอยู่กับซันเดอร์แลนด์ของรอย คีน อีก 2 ฤดูกาลติดต่อกัน และกลายเป็นตัวสำคัญของทีมอย่างยอดเยี่ยมช่วยให้ทีมมีเกมรับที่แกร่งขึ้น
เอฟวันส์ได้กลับมาอยู่กับแมนเชสเตอร์ยูไนเต็ดในฤดูกาล 2007–08 โดยเล่นในนัดแรกกับทีมเมื่อวันที่ 26 กันยายน ค.ศ. 2007 พบกับคอเวนทรีซิตี (เหย้า) 
แม้อนาคตกำลังจะสดใส แต่ก็เกือบมีเหตุสกัดดาวรุ่ง เมื่อปลายปี ค.ศ. 2007 เนื่องจากเอฟวันส์ถูกกล่าวหาว่ามีส่วนพัวพันกับคดีข่มขืนหญิงสาวที่โรงแรมแห่งหนึ่งหลังงานเลี้ยงคริสต์มาสของทีมผีแดง เอฟวันส์ถูกเจ้าหน้าที่ตำรวจเรียกตัวไปสอบสวนก่อนจะได้รับการประกันตัวออกมา และสุดท้ายก็มีการยืนยันว่าเขาไม่ถูกตั้งข้อหากระทำความผิดใด
จนมาถึงฤดูกาล 2008–09 เขามีโอกาสลงเล่นให้กับทีมในนัดสำคัญกับเชลซี โดยได้ลงเล่นแทนเนมันยา วีดิช ที่ติดโทษแบน ซึ่งนัดนี้จบลงโดยการเสมอกันไป 1-1 ซึ่งเอฟวันส์ทำหน้าที่ของตัวเองได้อย่างไร้ที่ติ ทำให้ทุกคนสามารถไว้วางใจในตัวเขาได้แม้ว่าทีมจะขาดสุดยอดกองหลังอย่างริโอ เฟอร์ดินานด์ หรือวิดิช ก็ยังมี เอฟวันส์ ที่ทดแทนได้อย่างดี
หลังเปิดฤดูกาล 2015–16 มาได้ไม่นาน เอฟวันส์ได้ย้ายไปสู่เวสต์บรอมมิชอัลเบียน สโมสรในระดับพรีเมียร์ลีกเช่นเดียวกัน ด้วยการเซ็นสัญญา 4 ปี ด้วยค่าตัวราว 6 ล้านปอนด์ (ประมาณ 330 ล้านบาท) และอาจจะเพิ่มอีก 2 ล้านปอนด์ (ประมาณ 110 ล้านบาท) ตามเงื่อนไขต่าง ๆ ที่ระบุเอาไว้ด้วย
กับทีมชาติไอร์แลนด์เหนือ เอฟวันส์ติดทีมชาติชุดใหญ่มาตั้งแต่ปี ค.ศ. 2006 แล้ว เป็นเวลาก่อนที่จะได้ลงให้ทีมชุดใหญ่ของแมนเชสเตอร์ยูไนเต็ดเสียอีก และเป็นกองหลังตัวหลักของทีมมาต่อเนื่อง
คอร์ปัสคริสตี

คอร์ปัสคริสตี เป็นเมืองชายฝั่งทะเลทางทิศใต้ของรัฐเท็กซัส สหรัฐอเมริกา ในปี 2006 คาดว่ามีประชากรในเขตเมืองประมาณ 285,175 คน ทำให้เป็นเมืองที่มีขนาดใหญ่เป็นอันดับที่ 8 ของรัฐเท็กซัส ชื่อของเมืองตั้งโดยผู้ตั้งถิ่นฐานชาวสเปน เป็นภาษาละติน มีความหมายคือ "ร่างกายแห่งพระคริสต์"
อันเดรีย กาสิรากี

อันเดรีย อัลแบร์ ปิแยร์ กาสิรากี (8 มิถุนายน พ.ศ. 2527) โอรสคนโตในเจ้าหญิงการอลีน เจ้าหญิงแห่งฮาโนเวอร์ กับสเตฟาโน กาสิรากี พระภัสดาคนที่สองชาวอิตาลีของเจ้าหญิงการอลีน ในปัจจุบันอันเดรีย กาสิรากี จัดอยู่ในลำดับที่สี่ของการสืบราชบัลลังก์โมนาโก ต่อจากพระมารดาคือเจ้าหญิงการอลีน นอกจากนี้กาสิรากี ถูกจัดอันดับจากนิตยสารฟอร์บให้เป็นเยาวราชนิกุลที่ทรงได้รับความนิยมมากสุดในโลก อันดับที่ 10
ประวัติ.
อันเดรีย กาสิรากีเกิดเมื่อวันที่ 8 มิถุนายน พ.ศ. 2527 ณ โรงพยาบาลกลางเจ้าหญิงเกรซ เขตมอนเตการ์โล ประเทศโมนาโก เป็นพระโอรสคนโตในเจ้าหญิงการอลีน เจ้าหญิงแห่งฮาโนเวอร์ กับสเตฟาโน กาสิรากี ชาวอิตาลี โดยชื่อ "อันเดรีย" มาจากชื่อของเพื่อนสนิทของบิดาในวัยเยาว์ กาสิรากีมีแม่ทูนหัวและพ่อทูนหัวคือเจ้าหญิงสเตฟานีแห่งโมนาโก กับมาร์โก กาสิรากี
สเตฟาโน กาสิรากีผู้บิดาเสียชีวิตเมื่อวันที่ 3 ตุลาคม พ.ศ. 2533 จากอุบัติเหตุการแข่งขันเรือเร็ว ขณะที่กาสิรากีมีอายุได้เพียง 6 ขวบ กาสิรากียังมีน้องสาวและน้องชายอีกสองคนคือชาร์ล็อตและปิแยร์ กาสิรากี และมีน้องสาวร่วมมารดาคือเจ้าหญิงอเล็กซันดราแห่งฮาโนเวอร์ กาสิรากีสามารถใช้ภาษาฝรั่งเศส, อังกฤษ, เยอรมัน และอิตาลีได้เป็นอย่างดี
ชีวิตส่วนตัว.
อันเดรียได้หมั้นหมายกับตาเตียนา ซันโต โดมิงโก เรชูลสกี สุภาพสตรีชาวโคลัมเบีย หลังจากที่ทั้งสองคบหากันเป็นเวลาเจ็ดปี และงานแต่งงานจะถูกจัดขึ้นในปี พ.ศ. 2556 ซึ่งก่อนหน้านี้กาสิรากีเคยมีข่าวคราวกับคาโรลีน ฟอน สเตราฟ์เฟนแบร์ก ชาวเยอรมัน และมารีอา คูราโด นักแสดงชาวสเปน
วันที่ 6 พฤศจิกายน พ.ศ. 2555 ตาเตียนาผู้เป็นคู่หมั้นได้ตั้งครรภ์ และได้ให้กำเนิดบุตรชายคนแรกชื่อ อาแล็กซ็องดร์ อันเดรีย สเตฟาโน กาสิรากี (ชื่อเล่น: ชาช่า) เมื่อวันที่ 21 มีนาคม พ.ศ. 2556 ที่ลอนดอน ประเทศอังกฤษ ต่อมาอันเดรียและคู่หมั้นได้สมรสกันเมื่อวันที่ 31 สิงหาคม พ.ศ. 2556 และประกอบพิธีทางศาสนาที่ประเทศสวิตเซอร์แลนด์ เมื่อวันที่ 1 กุมภาพันธ์ พ.ศ. 2557 และตาเตียนาได้ให้กำเนิดบุตรสาวชื่อ อินเดีย เมื่อวันที่ 12 เมษายน พ.ศ. 2558 ณ ลอนดอน
สิทธิในการสืบราชบัลลังก์.
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายเรนิเยที่ 3 องค์อธิปัตย์แห่งโมนาโกในปี พ.ศ. 2545 มีผลปรากฏว่าพระโอรสและโดยถูกต้องตามกฎหมายสามารถขึ้นครองราชย์ได้ ฉะนั้นอันเดรีย กาสิรากี บุตรคนโตของเจ้าหญิงการอลีน จึงมีสิทธิในการครองราชย์ และอยู่ในลำดับที่ 4 ในการสืบราชบัลลังก์
โรงพยาบาลกัลยาณิวัฒนาการุณย์ มหาวิทยาลัยนราธิวาสราชนครินทร์

โรงพยาบาลกัลยาณิวัฒนาการุณย์ เป็นโรงพยาบาลมหาวิทยาลัยของรัฐบาล ในเขตภาคใต้ตอนล่าง สังกัดคณะแพทยศาสตร์ มหาวิทยาลัยนราธิวาสราชนครินทร์ ตั้งอยู่ภายในมหาวิทยาลัยนราธิวาสราชนครินทร์ เขตการศึกษาโคกเคียน
ประวัติ.
เมื่อวันที่ 22 กรกฎาคม พ.ศ. 2548 สภามหาวิทยาลัยนราธิวาสราชนครินทร์ มีมติจัดตั้งคณะแพทยศาสตร์ขึ้น เพื่อการพัฒนาระบบบริการสุขภาพและคณภาพชีวิตของพี่น้องประชาชน 3 จังหวัดชายแดนภาคใต้และจังหวัดใกล้เคียงให้ดีขึ้น และเพื่อให้ประชาชนสามารถเข้าถึงบริการสุขภาพที่มีมาตรฐานสากล ตามหลักปรัชญาที่มหาวิทยาลัยนราธิวาสราชนครินทร์ มุ่งหวังให้มีเป็นสถานศึกษาที่จัดการเรียนการสอนในทางด้านวิทยาศาสตร์สุขภาพที่ได้มาตรฐานสากล บนพื้นฐานของงานวิจัย ให้บริการวิชาการและวิชาชีพด้านสุขภาพ
ต่อมาเมื่อปี พ.ศ. 2552 จึงได้อนุมัติให้ดำเนินการสร้างอาคารโรงพยาบาลคณะแพทยศาสตร์ขึ้น เพื่อรองรับการจัดการเรียนการสอนนักศึกษาแพทย์ระดับชั้นคลินิก (ชั้นปี 4-6) และนักศึกษาในกลุ่มวิทยาศาสตร์สุขภาพของมหาวิทยาลัยนราธิวาสราชนครินทร์ ที่กำลังจะมีการจัดตั้งขึ้นต่อไปในอนาคตอันใกล้นี้ นอกจากนี้ที่สำคัญที่สุด คือ การเป็นศูนย์วิจัยและบริการวิชาการทางด้านการแพทย์และการสาธารณสุขของประเทศไทยในเขตภาคใต้ตอนล่าง รวมทั้งเพื่อเพิ่มศักยภาพของการให้บริการทางการแพทย์และการรักษาพยาบาลแก่พี่น้องประชาชชนในพื้นที่ 3 จังหวัดชายแดนใต้และจังหวัดใกล้เคียง และยังรวมถึงประชาชนจากประเทศเพื่อนบ้านในภูมิภาคประชาคมอาเซียน เช่น มาเลเซีย อินโดนีเซีย ฯลฯ เป็นต้น ให้ได้มากยิ่งขึ้น
โรงพยาบาลกัลยาณิวัฒนาการุณย์ (ชื่อเดิม โรงพยาบาลมหาวิทยาลัยนราธิวาสราชนครินทร์ หรือ ศูนย์การแพทย์นราธิวาสราชนครินทร์) ได้ก่อตั้งขึ้น ณ เขตการศึกษาโคกเคียน มหาวิทยาลัยนราธิวาสราชนครินทร์ หรือบริเวณศูนย์ราชการแห่งใหม่ของจังหวัดนราธิวาส ซึ่งลักษณะโรงพยาบาลเป็นอาคารคอนกรีตเสริมเหล็ก ขนาด 12 ชั้น มีพื้นที่ใช้สอยทั้งหมด 19,000 ตารางเมตร โดยเป็นแหล่งปฏิบัติงานรวมทั้งแหล่งการเรียนการสอนนักศึกษาแพทย์ระดับชั้นคลินิก คณะแพทยศาสตร์ มหาวิทยาลัยนราธิวาสราชนครินทร์ และเป็นสถาบันหลักในการผลิตบุคลากรทางการแพทย์และสาธารณสุขตามความต้องการของภาคใต้และของภูมิภาค ตามนโยบายของรัฐบาลที่จะนำภูมิภาคนี้และประเทศไทยไปสู่การเปลี่ยนแปลงทางด้านการเมือง เศรษฐกิจและสังคมที่ดีขึ้นโดยในเบื้องต้น โรงพยาบาลกัลยาณิวัฒนาการุณย์ จะเริ่มเปิดให้บริการทางการแพทย์และรักษาพยาบาลเฉพาะแผนกผู้ป่วยนอก (OPD ; Outpatient department) เป็นเบื้องต้นในระยะแรกไปก่อน จนกว่าการก่อสร้างอาคารและสาธารณูปโภคต่างๆ จะเสร็จสมบูรณ์
ปลาโจกไหม

ปลาโจกไหม (ชื่อวิทยาศาสตร์: "Cyclocheilichthys furcatus") เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae) ในสกุล "Cyclocheilichthys"
มีรูปร่างคล้ายปลาตะโกก ("C. enoplos") ซึ่งอยู่ในสกุลเดียวกัน แต่ทว่ามีลำตัวที่ป้อมกว้างกว่า ลำตัวสีเงิน เกล็ดบริเวณเส้นข้างลำตัวมีลายเป็นแฉก ด้านหลังมีสีจางอมชมพู ครีบมีสีเหลืองอ่อน ๆ
มีความยาวเต็มที่ประมาณ 80 เซนติเมตร เป็นปลาที่พบได้เฉพาะลุ่มแม่น้ำโขงเท่านั้น มีพฤติกรรมหากินในระดับพื้นน้ำ และเมื่อลูกปลาตัวอ่อนฟักออกมา จะเลี้ยงตัวกันในแหล่งน้ำหลาก
เป็นปลาที่ใช้บริโภคกันในท้องถิ่น ถูกค้นพบและอนุกรมวิธานโดย ศ.สืบสิน สนธิรัตน นักวิชาการด้านมีนวิทยาชาวไทย
ปลาไส้ตันสนธิรัตน

ปลาไส้ตันสนธิรัตน (ชื่อวิทยาศาสตร์: "Cyclocheilichthys lagleri") ปลาน้ำจืดชนิดหนึ่ง ในวงศ์ปลาตะเพียน (Cyprinidae) ในสกุล "Cyclocheilichthys"
มีลักษณะคล้ายกับปลาไส้ตันตาขาว ("C. repasson") ซึ่งเป็นปลาในสกุลเดียวกัน แต่ทว่าปลาไส้ตันสนธิรัตนมีลำตัวที่กว้างกว่า ไม่มีหนวดที่มุมปาก เกล็ดมีขนาดเล็ก ลำตัวสีเงินแวววาวอมสีเหลืองอ่อน ท้องสีจาง ครีบมีสีเหลืองอ่อน
มีความยาวเต็มที่ประมาณ 10-15 เซนติเมตร พบเฉพาะลุ่มแม่น้ำเจ้าพระยาตอนบนเท่านั้น โดยมีพฤติกรรมอยู่รวมกันเป็นฝูงเล็ก ๆ หากินตามพื้นน้ำ โดยกินพวกอินทรียสารและสัตว์หน้าดินขนาดเล็กเป็นอาหาร
จัดเป็นปลาที่พบเห็นได้ไม่บ่อยนัก เป็นปลาที่ถูกค้นพบและอนุกรมวิธาน โดย ศ.สืบสิน สนธิรัตน นักวิชาการด้านมีนวิทยาชาวไทย
วินธัย สุวารี

พลตรี วินธัย สุวารี (ชื่อเล่น: ต๊อด; เกิด: 7 สิงหาคม พ.ศ. 2512) ปัจจุบันดำรงตำแหน่งโฆษกกองทัพบก อดีตโฆษกกองอำนวยการรักษาความมั่นคงภายในราชอาณาจักร (กอ.รมน.) ผู้อำนวยการสำนักโฆษก สำนักงานปฏิบัติภารกิจรักษาความมั่นคงภายในกองทัพบก อดีตโฆษกคณะรักษาความสงบแห่งชาติ และอดีตโฆษกกองทัพบก และอดีตนักแสดงชาวไทย ที่มีผลงานแสดงเด่นในการรับบทเป็น สมเด็จพระเอกาทศรถ จากภาพยนตร์เรื่อง "ตำนานสมเด็จพระนเรศวรมหาราช"
ประวัติ.
พลตรี วินธัย สุวารี เป็นบุตรคนกลางจากทั้งหมดสามคนของพลตำรวจโท วันชัย สุวารี อดีตนักกีฬาฟุตบอลทีมชาติไทย กับเตือนใจ สุวารี มีพี่สาวชื่อวาศินี วัฒนสุวรรณ ผู้ถือหุ้นของบริษัท ซันไทยอุตสาหกรรมถุงมือยาง จำกัด (มหาชน) และน้องชายคือนาวาอากาศเอก วุฒิกร สุวารี เสนาธิการศูนย์การทหารอากาศโยธิน หน่วยบัญชาการอากาศโยธิน กองทัพอากาศ ผู้ช่วยโฆษกกองทัพอากาศ
วินธัยสำเร็จการศึกษาระดับประถมศึกษาที่โรงเรียนอักษรเจริญ ระดับมัธยมศึกษาที่วชิราวุธวิทยาลัย และโรงเรียนเตรียมทหาร รุ่นที่ 30 ระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า โรงเรียนนายร้อยพระจุลจอมเกล้า รุ่นที่ 41 และระดับปริญญาโท รัฐประศาสนศาสตรมหาบัณฑิต สาขาวิชาการบริหารทั่วไป มหาวิทยาลัยบูรพา
วินธัยเข้าสู่วงการแสดงด้วยการได้รับการคัดเลือกจากหม่อมเจ้าชาตรีเฉลิม ยุคล ให้เป็นนักแสดงนำในบทสมเด็จพระเอกาทศรถ ในภาพยนตร์เรื่อง ตำนานสมเด็จพระนเรศวรมหาราช ซึ่งหม่อมเจ้าชาตรีเฉลิมต้องการนักแสดงที่เป็นนายทหารจริง ๆ เช่นเดียวกับบทสมเด็จพระนเรศวรมหาราชที่รับบทโดยวันชนะ สวัสดี จากนั้นจึงได้เรียนการแสดงเป็นระยะเวลา 9 เดือน
ในปี พ.ศ. 2557 กองทัพบกมีการประกาศกฏอัยการศึก พันเอก วินธัย สุวารี (ยศในขณะนั้น) เป็นผู้อ่านประกาศและคำสั่ง กอ.รส. เผยแพร่ทางโทรทัศน์ และเมื่อพลเอก ประยุทธ์ จันทร์โอชา รัฐประหารในนาม คณะรักษาความสงบแห่งชาติ (คสช.) พันเอก วินธัย ก็เป็นผู้อ่านประกาศและคำสั่งของ คสช. ด้วย
พลตรี วินธัย สุวารี มีชื่อที่เรียกกันจนติดปากว่า "ผู้พันต๊อด" และยังเป็นนักร้องนำของวงดนตรีของกองทัพอีกด้วย
ชีวิตส่วนตัว.
พลตรี วินธัยมีความใฝ่ฝันที่อยากเป็นข้าราชการมาตั้งแต่เด็ก โดยมีบิดาซึ่งเป็นตำรวจเป็นแรงบันดาลใจ แต่บิดามีความรู้สึกชอบทหารมากกว่าจึงแนะนำให้วินธัยเป็นทหาร วินธัยอธิบายชื่อจริงว่าบิดาเป็นผู้ตั้งให้ โดยเป็นชื่อภูเขาลูกหนึ่งในอินเดีย ส่วนชื่อเล่นว่า "ต๊อด" นั้น เป็นเสียงเครื่องมืออิเล็กทรอนิกส์สมัยก่อนที่เมื่อเคาะแล้วจะมีเสียงดังกล่าว
พลตรี วินธัย เคยคบหากับปริศนา กล่ำพินิจ อดีตนักแสดง แต่ภายหลังได้เลิกรากันไป ปัจจุบัน พันเอก วินธัยได้จดทะเบียนสมรสกับอภิรดี ภวภูตานนท์ ซึ่งเป็นนักแสดงเช่นกัน เมื่อปี พ.ศ. 2556
นอกจากนี้แล้ว ยังเป็นนักกีฬาเจ็ตสกีด้วย โดยเข้าร่วมแข่งขันในนามทีมชาติไทยในรายการเจ็ตสกีโลก 2015 ที่สหรัฐอเมริกา
การงาน.
ประวัติตำแหน่งและการทำงาน
เกรซ มหาดำรงค์กุล

เกรซ มหาดำรงค์กุล (เกิด 1 ตุลาคม พ.ศ. 2512) ชื่อเล่น เกรซ เป็นนักแสดงและพิธีกรชาวไทยเชื้อสายจีน
ประวัติ.
เกรซเป็นบุตรคนที่สองจากทั้งหมดสามคนของชัยโรจน์ มหาดำรงค์กุล (ก่าวโดเจ่ง) กับกลอเรีย มหาดำรงค์กุล ครอบครัวฝ่ายบิดาเป็นชาวไทยเชื้อสายจีนไหหลำแซ่ก่าว ส่วนมารดาเป็นนักแสดงชาวไต้หวันที่มีผลงานในวงการบันเทิงฮ่องกง เธอมีพี่สาวและน้องชายอย่างละหนึ่งคน และได้รับการเลี้ยงดูอย่างชาวจีน
เข้าศึกษาระดับมัธยมศึกษาที่โรงเรียนเซนต์โยเซฟคอนเวนต์ แล้วย้ายไปศึกษาต่อระดับไฮสกูลจากรัฐอินดีแอนา สหรัฐ ปริญญาตรีสาขาโฆษณากราฟิก มหาวิทยาลัยเปปเปอร์ไดน์, ปริญญาโทบริหารธุรกิจจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และสาขาการสื่อสารการตลาดแบบบูรณาการ มหาวิทยาลัยแคลิฟอร์เนีย เบิร์กลีย์ ส่วนตัวนับถือศาสนาคริสต์ แต่ก็ทำกิจกรรมในศาสนาพุทธบ้างในบางครั้ง นอกจากนี้เธอยังสามารถพูดได้ถึง 5 ภาษา ได้แก่ ภาษาไทย, กวางตุ้ง, จีนกลาง, อังกฤษ และญี่ปุ่น
นอกจากผลงานในวงการบันเทิงเธอมักทำกิจกรรมช่วยเหลือสังคมต่าง ๆ หลายครั้งจนเป็นที่กล่าวถึง เป็นต้นว่า การช่วยเหลือด้วยการบริจาคสิ่งของในเหตุการณ์อุทกภัยในประเทศไทย พ.ศ. 2554 และแผ่นดินไหวในประเทศเนปาล พ.ศ. 2558 อันทำให้เธอได้รับรางวัลสาวเปรียวในด้านส่งเสริมสังคม และรางวัลศิลปินไทยหัวใจโพธิสัตว์ 
เกรซสมรสกับนาวาอากาศเอก จงเจต วัชรานันท์ซึ่งปัจจุบันดำรงตำแหน่ง ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย รองโฆษกกองบัญชาการกองทัพไทย เมื่อวันที่ 26 มกราคม พ.ศ. 2555 หลังคบหากัน 8 ปีเมื่อคราวถ่ายภาพยนตร์ "ตำนานสมเด็จพระนเรศวรมหาราช" การสมรสนี้ได้รับเกียรติจากหม่อมเจ้าชาตรีเฉลิม ยุคล และหม่อมกมลา ยุคล ณ อยุธยาเป็นประธานในพิธี ทั้งสองมีบุตรสาวหนึ่งคนชื่อ จาติม วัชรานันท์ ที่เกิดจากการอุ้มบุญเพราะทั้งสองมีบุตรยาก หลังทำกิฟต์มาแล้ว 12 ครั้งแต่ไม่ประสบความสำเร็จ ต่อมาเธอคลอดบุตรชายชื่อ จินต วัชรานันท์ เมื่อวันที่ 26 มีนาคม 2561
ประเทศจีนในเอเชียนเกมส์

สาธารณรัฐประชาชนจีน ได้เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ครั้งที่ 7 ณ กรุงเตหะราน ประเทศอิหร่าน 
สาธารณรัฐประชาชนจีนได้รับเหรียญรางวัลครั้งแรกนับตั้งแต่เข้าร่วม โดยได้อันดับ 3 ในเอเชียนเกมส์ครั้งที่ 7 อันดับ 2 ในเอเชียนเกมส์ครั้งที่ 8 ณ กรุงเทพมหานคร ประเทศไทย และอันดับ 1 ในเอเชียนเกมส์ครั้งที่ 9 ณ กรุงนิวเดลี ประเทศอินเดียเป็นครั้งแรก และได้มา 9 ครั้งติดต่อกัน จนถึงเอเชียนเกมส์ครั้งที่ 17 ณ เมืองอินช็อน ประเทศเกาหลีใต้ 
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
      การจัดการแข่งขันที่ประเทศจีนเป็นเจ้าภาพและเป็นเจ้าเหรียญทอง
      การจัดการแข่งขันที่ประเทศจีนได้เป็นเจ้าเหรียญทอง (แต่ไม่ใช่เจ้าภาพ)
กายกรรม

กายกรรม เป็นการแสดงผาดโผนที่อาศัยความสมดุล ความคล่องแคล่ว และการประสานกายกันของส่วนต่าง ๆ ในร่างกาย เช่น ศิลปะการกระโดด หกคะเมนตีลังกาและทรงตัว มีมาแต่โบราณ เช่น ในงานพิธีต่างๆ สมัยอียิปต์และกรีก
สามารถพบได้ในศิลปะการแสดงหลายประเภท รวมถึงในกีฬาหลายประเภท การแสดงกายกรรมมักเกี่ยวข้องกับองค์ประกอบของยิมนาสติก อย่างเช่น อะโครแดนซ์ ละครสัตว์ และยิมนาสติก เอง หรือในกีฬาหลายชนิดก็มี เช่น บัลเลต์ และการดำน้ำ ถึงแม้ว่ากายกรรมจะเกี่ยวข้องกับการแสดงร่างกายของมนุษย์ แต่ก็มีการแสดงประเภทอื่นด้วย เช่น กายกรรมกลางอากาศ
ละครสัตว์

ละครสัตว์  โดยทั่วไปแล้วหมายถึง กลุ่มนักแสดงที่เดินทางไปทำการแสดง ที่อาจหมายถึงการแสดง กายกรรม มายากล ตัวตลก การฝึกสัตว์ นักดนตรี การแสดงห่วง การเดินบนลวดขึง จักกลิง การขี่จักรยานล้อเดียว และการแสดงผาดโผนอื่น ๆ
เฟรสโน (รัฐแคลิฟอร์เนีย)

เฟรสโน  เป็นเมืองในรัฐแคลิฟอร์เนีย สหรัฐอเมริกา ตั้งอยู่ในเทศมณฑลเฟรสโน อยู่ทางทิศเหนือของลอสแอนเจลิสประมาณ 322 กิโลเมตร ในปี พ.ศ. 2553 มีจำนวนประชากรประมาณ 505,479 คน ทำให้เฟรสโนเป็นเมืองที่ใหญ่เป็นอันดับ 5 ในรัฐแคลิฟอร์เนีย และอันดับที่ 35 ในสหรัฐอเมริกา
กกคมบาง

กกคมบาง (ชื่อวิทยาศาสตร์: "Scleria sumatrensis") เป็นพืชใบเลี้ยงเดี่ยวอยู่ในวงศ์กก เป็นพืชจำพวกไม้ล้มลุกอายุขัยหลายฤดู มีเหง้าแข็ง ลำต้นเป็นสามเหลี่ยม มีสันคมสากคาย สูงตั้งแต่ 1-3 เมตร ใบของกกคมบางเป็นรูปแถบยาว 15-30 เซนติเมตร แผ่นใบเป็นสามร่อง ดอกเป็นแบบช่อแยกแขนง ยาว 15-30 เซนติเมตร ช่อดอกย่อยแยกเพศ ดอกเพศเมียรูปไข่ยาว 3.5-4 มิลลิเมตร ช่อดอกเพศผู้รูปหอกยาว 3.5-4 มิลลิเมตร ปลายแหลมมีเกสรเพศผู้จำนวน 3 อัน ผลของกกคมบางมีสีเทา ลักษณะกลมหรือค่อนข้างกลม เมื่อแก่แล้วเปลี่ยนเป็นสีดำ มีแผ่นแข็งรูปถ้วยยาวประมาณครึ่งหนึ่งของผล
กกคมบางแพร่พันธุ์ในแถบเอเชียใต้ บริเวณประเทศอินเดีย ศรีลังกา แถบเอเชียตะวันออกเฉียงใต้ ในประเทศมาเลเซีย อินโดนีเซีย ภาคใต้ของไทย ไปจนถึงประเทศออสเตรเลีย พบมากในที่โล่งชายน้ำ
กกคมบางเรียกกันในจังหวัดนราธิวาสว่า "หญ้าคมบาง" แต่ในจังหวัดประจวบคีรีขันธ์ กกคมบาง เป็นชื่อท้องถิ่นของ"กกสามเหลี่ยมใหญ่"
ซินญอริต้า

ซินญอริต้า  เป็นวงดนตรีหญิงล้วนที่ชนะประกวด HOT WAVE MUSIC AWARD ครั้งที่ 6 ในประเภทวงหญิง มีผลงานเพลงออกมา 1 อัลบั้ม ในชื่ออัลบั้ม "Miss Call" ในสังกัดจีนี่ เรคคอร์ดส มีเพลงที่ได้รับความนิยมคือ "Miss Call"
โควินทา (นักแสดง)

โควินทา (เกิด 14 ธันวาคม พ.ศ. 2506) มีชื่อจริงว่า โควินท์ อรุณ อหุชา เป็นนักแสดงตลกที่มีชื่อเสียงของบอลลีวูด ผลงานภาพยนตร์ที่มีชื่อเสียงของเขา คือ และในปี พ.ศ. 2550 โควินทาได้เป็นนักแสดงรับเชิญ โอม ศานติ โอม และในปี พ.ศ. 2547 โควินทา ได้รับเลือกเป็น ส.ส. เมืองมุมไบ ร่วมกับ ธรรมเมนทร และดารา ซิงห์
AGM-114 เฮลไฟร์

AGM-114 เฮลไฟร์ (AGM-114 Hellfire) เป็นอาวุธปล่อยอากาศสู่ผิวพื้นที่พัฒนาขึ้นในสหรัฐในช่วงปลายทศวรรษ 1970 โดยบริษัท Rockwell International (ต่อมาผลิตโดยล็อกฮีดมาร์ติน) จุดเริ่มต้นมาจากความต้องการของกองทัพสหรัฐที่ต้องการอาวุธต่อต้านรถถังรุ่นใหม่ที่มีความแม่นยำสูง เพื่อแทนที่ระบบนำวิถีแบบลวดของยุคก่อน โดยออกแบบให้ติดตั้งกับเฮลิคอปเตอร์โจมตีอย่าง AH-64 อาพาชี เป็นหลัก และเข้าประจำการช่วงต้นทศวรรษ 1980
ในด้านคุณสมบัติ เฮลไฟร์ใช้ระบบนำวิถีด้วยเลเซอร์กึ่งแอคทีฟ (semi-active laser homing) โดยหัวนำวิถีจะติดตามแสงเลเซอร์ที่สะท้อนจากเป้าหมาย ซึ่งสามารถชี้เป้าได้ทั้งจากเฮลิคอปเตอร์หรือหน่วยภาคพื้นดิน ต่อมามีการพัฒนารุ่น AGM-114L Longbow Hellfire ที่ใช้เรดาร์ ทำให้มีความสามารถแบบ “ยิงแล้วลืม” (fire-and-forget) ไม่ต้องคอยควบคุมหลังยิงแล้ว หัวรบมีหลายชนิด เช่น หัวรบเจาะเกราะแรงสูง (HEAT) สำหรับทำลายรถถัง หัวรบแรงระเบิด–สะเก็ด สำหรับกำลังพลหรือสิ่งปลูกสร้าง และรุ่นพิเศษที่ออกแบบเพื่อลดความเสียหายข้างเคียงในการรบในเขตเมือง ขีปนาวุธมีระยะยิงประมาณ 8 กิโลเมตร และสามารถติดตั้งกับแพลตฟอร์มได้หลากหลาย ไม่เพียงแต่เฮลิคอปเตอร์ แต่ยังรวมถึง โดรน ยานรบภาคพื้น และเรือ
ในการใช้งานจริง เฮลไฟร์ถูกใช้ครั้งแรกในทศวรรษ 1980 และกลายเป็นอาวุธหลักของสหรัฐและพันธมิตรในหลายสมรภูมิ ทั้งสงครามอ่าวเปอร์เซีย สงครามอิรัก และอัฟกานิสถาน รวมถึงปฏิบัติการต่อต้านการก่อการร้าย การยิงจากโดรน อย่าง MQ-1 Predator และ MQ-9 Reaper ทำให้เฮลไฟร์มีบทบาทสำคัญต่อสงครามยุคใหม่ แสดงถึงความแม่นยำ ความยืดหยุ่น และความเชื่อถือได้ ปัจจุบันเฮลไฟร์ยังคงถูกใช้งานอย่างแพร่หลาย และเป็นพื้นฐานในการพัฒนามิสไซล์รุ่นต่อไป เช่น AGM-179 JAGM